แสบคอตลอดมีเสอหะปนเลือดตลอดเลยครับ
สวัสดีค่ะ อาการแสบคอตลอดและมีเสมหะปนเลือด อาจมีสาเหตุมาจาก การที่หลอดเลือดฝอยบริเวณรอบๆคอหอยฉีกขาดจากการไอที่รุนแรง หลอดลมอักเสบจากการติดเชื้อแบคทีเรีย ปอดอักเสบจากการติดเชื้อแบคทีเรีย หรือเป็นปอดอักเสบจากการติดเชื้อวัณโรค ทำให้มีเลือดปนออกมาซึ่งการให้ได้การวินิจฉัยที่แน่ชัดอาจต้องตรวจร่างกาย เอ็กซเรย์ปอด หรือนำเสมหะไปตรวจร่วมด้วยแต่ถ้าก่อนหน้านี้มีไอ มีระคายคอนำมาก่อน ก็อาจจะเป็นเลือดที่ออกจากเส้นเลือดฝอยที่ฉีกขาด ซึ่งถ้าเป็นเส้นเล็กๆก็ไม่ได้มีอันตรายมากนักเบื้องต้นไม่ควรไอหรือขากเสมหะแรงๆทำให้เกิดการบาดเจ็บบริเวณคอหอยได้ และให้ดื่มน้ำมากๆ กินยาแก้ไอหรือยาละลายเสมหะเพื่อบรรเทาอาการได้ควรจะไปพบแพทย์ถ้าอาการเป็นมากขึ้นเรื่อยๆ ไอออกมาเป็นเลือดสดชัดเจน เจ็บในคอเยอะ หรือมีหายใจหอบเหนื่อยร่วมด้วย